****

**Comisiynydd Heddlu a Throseddu Dyfed-Powys**

**Polisi Penderfyniadau**

|  |  |  |  |
| --- | --- | --- | --- |
| **Fersiwn** | **Dyddiad** | **Awdur** | **Rheswm am newid** |
| 1.0 | Ebrill 2017 | Carys Morgans | Drafft cychwynnol |
| 1.1 | Gorffennaf 2019 | Carys Morgans | Adolygiad – dim newidiadau |

Cynnwys

[Cyflwyniad 2](#_Toc482800932)

[Y Fframwaith Strategol 2](#_Toc482800933)

[Egwyddorion Penderfynu 3](#_Toc482800934)

[Y Broses Benderfynu 3](#_Toc482800935)

[Dirprwyo ar gyfer Penderfynu 4](#_Toc482800936)

[Cofnodi Penderfyniadau 4](#_Toc482800937)

[Goruchwylio’r Proses Benderfyniadau 5](#_Toc482800938)

[Matrics Gwneud Penderfyniadau 8](#_Toc482800939)

# Cyflwyniad

Mae’r polisi hwn yn gosod allan y broses benderfynu gan Gomisiynydd Heddlu a Throseddu Dyfed-Powys (y ‘Comisiynydd’). Mae’n amlinellu’r ymagwedd a’r egwyddorion dros wneud penderfyniad a hefyd yn rhoi gwybodaeth am sut bydd penderfyniadau yn cael eu cofnodi a’u cyhoeddi.

# Y Fframwaith Strategol

Mae penderfyniadau a gymerir gan y Comisiynydd yn deillio’n bennaf o gyflwyno cyfrifoldebau statudol. Mae’r fframwaith strategol ar gyfer gwneud penderfyniadau gan Gomisiynwyr yn cynnwys:

* Deddf Diwygio’r Heddlu a Chyfrifoldeb Cymdeithasol 2011 sydd yn nodi swyddogaethau’r Comisiynydd fel unig gorfforaeth ac yn darparu’r fframwaith cyfreithiol ar gyfer penderfyniadau’r Comisiynydd;
* Gorchymyn Protocol Plismona 2011 yn nodi’r fframwaith y dylai’r Comisiynydd a’r Prif Gwnstabl weithio y tu mewn iddo. Mae hefyd yn mynnu bod yr holl bartïon yn cydymffurfio ag Egwyddorion Nolan.
* Codau Ymarfer Rheoli Ariannol ar gyfer y Gwasanaeth Heddlu yn darparu eglurdeb ynghylch trefniadau llywodraethu ariannol gan bennu’r angen i sefydlu egwyddorion llywodraethu da yn y ffordd y mae swyddfa’r Comisiynydd yr Heddlu a Throseddu’n gweithredu;
* Gorchymyn Comisiynydd yr Heddlu a Throseddu Etholedig (Datganiad derbyn Swydd) 2012 sydd yn gofyn i’r Comisiynydd dyngu llw amhleidioldeb. Trwyddi mae’r Comisiynydd wedi ymrwymo i wasanaethu pobl leol heb ofn na ffafriaeth a nodi ei ymroddiad i gyflawni’r rôl gyda hygrededd, amhleidioldeb a thegwch yn gyhoeddus ;
* Gorchmynion Cyrff Plismona Etholedig Lleol (Gwybodaeth Benodedig) 2011 a’r Cyrff Plismona Lleol Etholedig (Newidiad Gwybodaeth Benodedig) 2012 a 2013 yn nodi gwybodaeth sydd rhaid ei chyhoeddi gan y Comisiynydd ac sydd yn cynnwys cyfeiriad penodol at benderfyniadau. Mae yn nodi graddfeydd amser a’r gofynion ar gyfer cofnodi a chyhoeddi penderfyniadau a pholisïau cysylltiedig; a
* Fframwaith strategol y Gorchmynion Gwybodaeth, Deddf Rhyddid Gwybodaeth 2000a Deddf Diogelu Data 1998 yn nodi’r safonau gofynnol ar gyfer cyhoeddi.

Gofyniadau statudol ar gyfer cofnodi a chyhoeddi penderfyniadau yn canolbwyntio ar yr angen i gael tryloywder a sicrhau hygrededd o fewn y broses. Bydd y Comisiynydd yn cynnal safonau cadarn parthed cywirdeb, rheoleidd-dra a thryloywder wrth wneud penderfyniadau a gwneir pob penderfyniad yn unol â lles y cyhoedd yn unig.

# Egwyddorion Penderfynu

* **Bydd y broses benderfynu’n dryloyw ac yn wybodus**: Gwneir penderfyniadau ar sail gwybodaeth o ansawdd da a chyngor gwrthrychol clir er mwyn lleihau’r perygl y gwneir penderfyniadau sy’n methu â chyflawni amcanion y Comisiynydd neu sy’n arwain at ganlyniadau anfwriadol.

Er mwyn gwneud penderfyniadau gwybodus, bydd y Comisiynydd yn rhoi'r ystyriaeth briodol i’r holl bartïon perthnasol ac yn achos rhai penderfyniadau bydd ymgynghori ac ymgysylltu’n ofyniad statudol. Bydd y Comisiynydd yn ystyried y modd priodol i ymgynghori parthed unrhyw benderfyniad, a all gynnwys y Prif Gwnstabl ac aelodau eraill o’r Bwrdd Plismona, arbenigwyr testun, partneriaid a’r cyhoedd. Bydd y Comisiynydd yn cynnal y safonau uchaf o ran hygrededd a gonestrwydd wrth wneud penderfyniadau, yn unol ag Egwyddorion Nolan.

* **Cael ‘ystyriaeth ddyledus’ o fewn y broses benderfynu**: Mae Deddf Diwygio’r Heddlu a Chyfrifoldeb Cymdeithasol 2011yn rhoi dyletswydd ar y Comisiynydd, y Prif Gwnstabl, partneriaid diogelwch cymunedol a chyfiawnder troseddol i ystyried cynlluniau a blaenoriaethau pob sefydliad.
* **Bydd y penderfyniadau yn gyfreithlon, yn gyfrifol, yn deg ac yn gymesur**: Bydd y Comisiynydd yn defnyddio ei ymgynghorwyr proffesiynol (staff SCHTh, ymgynghorwyr cyfreithiol ac yn y blaen) wrth benderfynu. Ystyrir effaith pob penderfyniad ar y sawl sydd yn byw ac yn gweithio yn ardal Dyfed-Powys, ystyrir cydraddoldeb (gan gynnwys yr iaith Gymraeg) a materion hawliau dynol fel ag sydd yn briodol. Cyflawnir y penderfyniadau gan anelu at gael gwerth am arian.
* **Bydd pob penderfyniad o ddiddordeb sylweddol i’r cyhoedd yn cael ei gofnodi a’i gyhoeddi**:***:*** Nodir y gofyniad statudol ar gyfer cofnodi a chyhoeddi gwybodaeth ynghylch penderfyniadau yn y Gorchmynion Gwybodaeth. Bydd adegau pan fydd rhaid cadw rhywfaint o wybodaeth yn gyfrinachol e.e. pan materion o ddiogelwch cenedlaethol, diogelu unigolion neu wybodaeth a all effeithio ar weinyddu cyfiawnder. Bydd y Comisiynydd yn ystyried yn ofalus cyn penderfynu bod gwybodaeth yn gyfrinachol. Dilynir egwyddorion Rhyddid Gwybodaeth.

# Y Broses Benderfynu

Yr allwedd i wneud penderfyniadau gwybodus yw proses gadarn a ddefnyddir yn gyson, sydd yn cynnwys:

* Pennu’r ffeithiau perthnasol;
* Ymgynghori â’r rheini sydd â diddordeb neu sydd yn cael eu heffeithio;
* Ystyried pob cam gweithredu rhesymol sy’n ar gael i’r Comisiynydd;
* Ceisio cyngor arbenigol priodol;
* Ystyried risg, perfformiad a gwybodaeth ariannol; a
* Sicrhau gwerth am arian.

Bydd penderfyniadau yn amrywio o’r rhai unigol, sydd â phwyslais mewnol ac sydd ag iddynt effaith isel hyd at rai sydd o ddiddordeb arwyddocaol, canlyniadau a chost i’r cyhoedd. Bydd y raddfa symudol hon o benderfynu fel arfer yn mynnu graddfa berthnasol a chyfatebol o ran maint y wybodaeth, cyngor, cefnogaeth, her, craffu ac ymgynghori a roddir cyn ac ar ôl y penderfyniad.

# Dirprwyo ar gyfer Penderfynu

Mae’r Fframwaith Llywodraethu Corfforaethol yn nodi paramedrau penderfyniadau a ddirprwyir i staff y Comisiynydd a phersonél yr Heddlu. Mae hyn hefyd yn berthnasol ar gyfer cydsyniadau, rheoliadau ariannol ac archebion sefydlog ar gyfer contractau.

# Cofnodi Penderfyniadau

Er mwyn sicrhau bod yr Heddlu a’r Comisiynydd yn glynu wrth egwyddor agoredrwydd a thryloywder, mae’r wybodaeth a ddefnyddir i ddylanwadu ar y broses benderfynu yn cael ei chofnodi mewn dogfennau ac adroddiadau. Gwneir penderfyniadau hefyd yn ystod y Bwrdd Plismona a’r Bwrdd Atebolrwydd Plismona yn dilyn trafodaethau manwl gyda’r Prif Gwnstabl. Cofnodir penderfyniadau o’r fath yng Nghofnodion y cyfarfodydd a byddant ar gael i’r cyhoedd. Mae Panel yr Heddlu a Throseddu yn craffu pob penderfyniad yn chwarterol.

Atebir gofynion cynllun cyhoeddi’r Comisiynydd, sydd yn cynnwys gofyniad y Gorchmynion Gwybodaeth, o ran cyflwyno a chofnodi penderfyniadau’n amserol, gan gynnwys pob penderfyniad sydd o ddiddordeb mawr i’r cyhoedd.

Rhaid penderfynu ar ddiffiniad o benderfyniadau sydd o ddiddordeb mawr i’r cyhoedd yn y ffeithiau perthnasol fesul achos. Gellid cynnwys penderfyniadau gan y Comisiynydd sydd yn:

* Effeithio’n sylweddol ar gyflwyno gwasanaeth i gymunedau Dyfed-Powys;
* Effeithio’n sylweddol ar berfformiad yr Heddlu yn erbyn blaenoriaethu’r Cynllun Heddlu a Throseddu;
* Gofyn am wariant tu allan i gyllideb gyfalaf a refeniw am y flwyddyn;
* Sydd yn berthnasol i wariant tu hwnt i’r cyfyngiadau a osodir yn y Fframwaith Llywodraethu Corfforaethol;
* Sydd yn gysylltiedig â’r Prif Gwnstabl a swyddogion uwch o fewn SCHTh;
* Sydd yn gysylltiedig â strwythur SCHTh; ac sydd yn cael ei ystyried i fod o ddiddordeb arwyddocaol i’r cyhoedd. Wrth benderfynu hyn, ystyriwch ddiddordeb y cyfryngau / cwynion /ceisiadau Ryddid Gwybodaeth posib).

**Cyhoeddi Penderfyniadau**

Y meini prawf allweddol ar gyfer penderfynu a ddylai penderfyniad gael ei gyhoeddi yw ei berthnasedd i ddyletswydd hanfodol y Comisiynydd i sicrhau bod yr Heddlu, ei Swyddfa a gwasanaethau a gomisiynir yn effeithlon ac yn effeithiol ac ymrwymiad y Comisiynydd i gael barn y gymuned am blismona a’i rôl ef fel eu cynrychiolydd etholedig.

Cyfrifoldeb Cynghorydd SCHTh sydd yn arwain ar fater yw sicrhau bod log penderfyniadau cael ei gwblhau lle bo angen.

Bydd y Pennaeth Staff yn cynnal trosolwg i sicrhau bod pob penderfyniad yn cael ei gofnodi a bod pob gwybodaeth sydd yn gysylltiedig yn cael ei chadw. Hefyd, byd y Pennaeth Staff yn sicrhau bod penderfyniadau’n cael eu gohebu’n effeithiol yn fewnol ac yn allanol, unwaith y bydd y Comisiynydd yn gwneud penderfyniad, ac yn bennaf oll i sicrhau bod y camau priodol yn cael eu cymryd er mwyn sicrhau eu gweithredu.

Bydd y Comisiynydd yn cyhoeddi penderfyniadau yn unol â gofynion statudol gwefan Swyddfa Comisiynydd yr Heddlu a Throseddu. Defnyddir datganiadau i’r wasg, y cyfryngau cymdeithasol a chyfarfodydd cyhoeddus i gyhoeddi penderfyniadau, gan ddibynnu ar ddiddordeb y cyhoedd mewn perthynas â phob penderfyniad unigol.

Er mwyn cydymffurfio â Safonau’r Gymraeg, bydd awdur y log penderfyniadau’n sicrhau bod y ddogfen yn cael ei chyhoeddi yn Saesneg ac yn y Gymraeg yr un pryd.

# Goruchwylio’r Proses Benderfyniadau

Mae gan swyddogion statudol SCHTh - y Pennaeth Staff a’r Swyddog monitro a’r Prif Swyddog Cyllid - gyfrifoldeb statudol dros adnabod unrhyw beth sydd yn groes i egwyddorion craidd llywodraethu da neu sydd yn gwyro oddi wrthynt. Bydd y swyddogion statudol felly yn gweithredu fel ceidwaid y pyrth i sicrhau bod y polisi hwn a’i egwyddorion yn cael eu gweithredu. Felly, rhaid i bob log penderfyniadau gael ei adolygu gan naill ai’r Pennaeth Staff a’r Swyddog Monitro neu’r Prif Swyddog Cyswllt cyn cael ei arwyddo’n derfynol gan y Comisiynydd. Rhaid i’r swyddogion statudol adrodd am unrhywbeth sydd yn codi pryder ynghylch penderfyniad.

Mae Deddf Diwygio’r Heddlu a Chyfrifoldeb Cymdeithasol 2011yn nodi rôl Panel yr Heddlu a Throseddu, sydd yn gyfrifol am adolygu a chraffu penderfyniadau’r Comisiynydd. Rhoddir crynodeb o’r penderfyniadau i Banel yr Heddlu a Throseddu bob chwarter.

Mewn achos cyhuddiad o gamweinyddu, mae Deddf Diwygio’r Heddlu a Chyfrifoldeb Cymdeithasol 2011yn caniatáu i’r Comisiynydd gael ei hymchwilio gan Gomisiynydd Gweinyddu Lleol Cymru dan adran 25 Ddeddf Llywodraeth Leol 1974.

# Matrics Gwneud Penderfyniadau

Dylid ymgynghori â’r matrics isod wrth ystyried a oes angen cofnodi a chyhoeddi penderfyniad dau log penderfyniad.

Tebygoliaeth cyhoeddi

Tebygolrwydd ar gyfer ei gynnwys yn y log penderfyniadau

(angen gwybodaeth gynyddol, cyngor, cefnogaeth, her, craffu ac ymgynghoriad)

Likelihood to publish